उर्ध्वपातन (Sublimation): ठोस पदार्थों को गर्म करने पर सामान्यत: वे द्रव अवस्था में और ऊष्मा देने पर वाष्प अवस्था में परिवर्तित हो जाते हैं, परन्तु कुछ पदार्थ गर्म करने पर ठोस अवस्था से द्रव अवस्था में आये बिना सीधे गैस में परिवर्तित हो जाते हैं। ऐसे पदार्थों को उर्ध्वपात तथा इस क्रिया को उर्ध्वपातन कहते हैं। उर्ध्वपातन की क्रिया द्वारा दो ऐसे ठोस मिश्रणों को पृथक करते हैं, जिसमें एक ठोस उर्ध्वपात होता है, दूसरा नहीं। इसे गर्म करने पर उर्ध्वपात ठोस सीधे वाष्प में परिवर्तित हो जाता है। इसको ठण्डा करके दोनों को पृथक कर लेते हैं।